Štrnásta hra

Účastníci: Axe, Tanquol, Abram, Chili, Garrus

Minule

Po vybavení obchôdzky po rajóne sa A-team chce vrátiť späť na základňu. Ale Chili sa niekde zamotal. Nie že by dával úplné hlásanie, ale Tanquol ako hlavný správca siete a IT technológií A-teamu má pomerne dobrý prehľad o tom, kto kedy a kde je.

Takže Chili sa nám prosím pekne zamotal na súkromnú pláž. Pre nechutne bohatých. Trochu zle odhadol dress code a neprešiel ani cez vyhadzovača, kým mu nedal mastný úplatok.

Následne sa dal do reči s nejakou paničkou. Veľmi dobre udržiavanou. Ale dosť znudenou. Neskôr vysvitlo, že je to dcéra samotného Weylanda. Áno, toho Weylanda. Priameho dediča zakladateľa a súčasného majiteľa korporácie Weyland corp.

Tak ju namotal na akési sladké rečičky, kúpil dva pohárky šampusu (každý za 1k creditov) a potom ho pozvala do svojej izby. Podľa toho ako dlho sa tam zdržal, bola uspokojená (a spokojná).

Na chvíľu. Podľa množstva fotiek, ktoré mu posiela to zrejme neskončilo. Asi je žiarlivá a majetnícka.

Ak by to nebol na nás nasadený špión, ktorý sa s nami odmieta podeliť o rôzne informácie, aj by mi ho bolo možno ľúto. Chalanisko rúbe vysoko. Rozohral si veľmi nebezpečnú hru. Uvidíme kam to povedie...

Na tú istú pláž sa zamotal aj Abram, ale ten na nejaký dress code kašlal úplne, vyhadzovač sa s ním ani nebavil. Abram skúšal preliezť plot, ale hneď tam aj spustil alarm. Môže byť rád, že ho nikto nechytil, aj keď nie je isté, či nemajú jeho podobizeň na kamerách. Ťažko povedať, čo ho to vlastne napadlo.

Najvyšší čas vyraziť dom, aj keď nemáme úplne práve naponáhlo.

Po skoku do slnečnej sústavy Algol sa približujeme Algol Prime podsvetelnými motormi. Asi dve minúty na to sa ozve celo-systémový poplach. O chvíľku nastal jeden veľký chaos. Naproti nám vyrazila flotila aliančných dreadnaughtov a za naším chrbtom z warpu vyskáče flotila rojáckych lodí. Vypustí záplavu torpéd na rôzne ciele v systéme a znovu skáču do warpu na cestu preč.

S týmito torpédami sme sa už raz stretli. Na palube sme mali niekoľko veľmi dôležitých súčiastok do nich. Majú slangový názov priateľ planét.

Tak 6 týchto srandičiek uniklo pozornosti a mieri priamo na hlavnú planétu. Oproti flotile máme výhodu dosť značnej rýchlosti správnym smerom, takže si ich berieme na starosť my.

Hneď na úvod sa nás snaží rozhodiť jeden náš vlastný, trochu dosť zmätený kapitán dreadnaughtu tým, že po nás žiada okamžitú zmenu kurzu kamsi do prdele. To by nám značne skomplikovalo snahu o zneškodnenie torpéd, ak nie rovno znemožnilo. Garrus síce slušne ale nekompromisne odbil kapitána, že z cesty sa musia pratať oni. A upozornil ho na torpéda, ktoré si mali všimnúť oni, ale z nejakého dôvodu nevšimli. Prvé torpédo expertne hackol Tanquol. Druhé zostrelil Axe, ale náš nový pilot Abram má veľké problémy a dosť nervózne zápasí s kniplom.

Jedno z torpéd má nejaký druh magickej obrany. Máme peška. Nemáme magic oficíra.

Dreadnaught, ktorý nám mal uhnúť z cesty nám stále neuhol. Nie dosť. Tam mali nejakú párty a sú všetci po opici? No, je to na Abramovi. Očividne má problémy s riadením, ktoré sa postupne zhoršujú. Nevybral to. My sme zrážku ustáli veľmi obstojne, iba drobné odreniny. Ale na dreadnaughte zrejme nikto nechápal čo sa deje, o nejakej pohotovosti nemohla byť ani reč. Veď nemali ani len zapnuté štíty. Náraz schytali brutálne. 88% HP dole.

Onedlho nám vysadili motory. Úplne. Abram sa len bezmocne obzerá po mostíku, či mu nedokáže niekto pomôcť. Tanquol zneškodnil tretie torpédo falošným cieľom. Ešte skúšal hacknúť ďalšie, ale tie už vypli všetku komunikáciu a leteli po dopredu vypočítaných trajektóriach. Ešte teda vyslali nejaký signál na usmaženie elektroniky v našej lodi, ale to si Tanquol ošéfoval.

Takže na planétu leteli 3 torpéda, s ktorými sme už nemohli nič robiť. Šanca, aby sa predviedla planetárna obrana, ktorá očividne dosť dlhú dobu ležala bez povšimnutia a bez údržby, lebo trafila iba 2.

Jeden priateľ planét prešiel a na povrchu planéty vyrástol hríb. Našťastie v oceáne.  Z tsunami nebudú nadšení v pobrežných oblastiach, ale v globále lepšie ako nukleárna zima. A rádioaktívny spad tiež bude trošku menší. Menší neznamená malý, ale každá troška sa počíta.

Plk. Mortesson nás požiadal o transport na dočasné veliteľstvo na jednom mesiaci v sústave. Síce patrí armáde, ale rangery ako polovojenská jednotka tam dostala miesto.

Stretli sme sa tu aj s kapitánom lode, ktorú sme poškodili. Jačal. A veľmi. Garrus sa ho snažil upokojiť, že boli varovaní aby nám uhli a že nám vypadli motory po zbabranom upgrade, ale to ho ešte viac rozčúlilo. Plk. Morteson mu bránil vlastným telom vo fyzickom útoku na Garusa, ktorému pomaly začínalo dochádzať aká je vážna situácia a zmĺkol.

Tanquol mu potom cez privátnu správu vysvetlil, že Morty chránil kapitána Neschopu pred vojenským súdom, nie Garusa pred monoklom. Aj keď s hodnosťou čatár je hlboko pod jačiacim admirálom, stále je dôstojníkom aliancie. A ten navyše aj tak bude stíhaný za vážne poškodenie lode svojou neschopnosťou. Pravdepodobne dostal hodnosť za známosti, nie za zásluhy. A neschopnosť má snahu sa zakrývať za agresiu.

Po úvodnom briefingu, kde sme sa ešte stále nič moc nedozvedeli nás Morty poslal na jednu planétu, ktorá sa pred nejakým časom odmlčala. Neviem, či niečo tuší on, alebo niekto z black ops, musí to byť niečo dôležité, keď to má vyššiu prioritu ako pomáhať dole na planéte, kde určite potrebujú každú voľnú ruku / loď. Každopádne nám nepovedali nič. Iba choďte na Mirandu a zistite, čo sa stalo.

Miranda je nezaujímavá bezvýznamná planéta tuctového kamenného typu uprostred ničoho. Pár rokov dozadu tam bola založená nová kolónia s asi 3 tisíc kolonistami.

Z orbity sme nezistili takmer nič. Žiadne vysielanie, žiadna viditeľná aktivita. Ideme na pristátie.

Na povrchu sa ihneď rozozneje alarm bio-hazard. V inak dýchateľnej atmosfére sa nachádza vírus, ktorý sme už raz mali vo skúmavkách na palube. Zaistili sme to od androidích teroristov a následne nám to skonfiškovali black ops.

Po analýze v labáku sa dalo odhadnúť, čo to spraví so žijúcim tvorom. Robí to viac vecí, ale zjednodušene sa dá povedať, že to vyrába zombie.

Chili už teraz navrhoval celé mesto vybombardovať z lode. (snaží sa niečo skrývať?)

Ale keď to zoberieme lodnými zbraňami, prehrabávaním sa popolom už toho veľa nezistíme. Takže priorita č. 1. Ako zabezpečiť ochranu pred patogénmi v atmosfére? Environmentálna ochrana a hermeticky uzatvorené brnenie nestačí (because rules...).

Jedna plynová maska, ktorú má Tanquol je málo pre celú posádku.

Keď sa začal formovať plán na skok na Saruki Septima, ktorá nie je ďaleko, že sa vybavíme skutočnými hazamat suit, ozvala sa vysielačka: „Pomoc!“

Očividne nejaká vyššia moc nechcela, aby sme vyrazili na prieskum správne pripravený.

Chili znovu prišiel s plánom spálenia celej atmosféry a vybombardovať široké okolie. Nikto ho neberie na vedomie.

Tu sa ozval ženský hlások zo špeciálnych hosťov. Bola to sukuba a tvrdila, že ona by zvládla zaistiť našu ochranu pred toxínmi, ale potrebuje nejaké magické uhlíky, ktoré niektorí členovia posádky získali v pekle.

Za dva z nich nám vyčarovala vzduchovú ochrannú bublinu na cca hodinu. S takouto sme sa vybrali na prieskum „mesta“.

Postupovali sme opatrne a vo formácii k najväčšej budove. Chili išiel opatrne ku okienku a pozorne počúval. Počul tam pomalé, šúravé kroky. Viac osôb. Alebo jedna viac-nohá. Ťažko povedať.

Vytvorili sme formáciu pred hlavným vchodom, z ktorého sme chceli spraviť v prípadne potreby zone of death. Tanquol otvoril dvere s mage hand. A za dverami bola halda skríň, ktoré znemožňovali výhľad dnu.

Tak teda zase situácia, kde to musel zachraňovať myšiak; začaroval na seba kúzlo neviditeľnosti, vystúpal do výšky asi pol metra nad zem a vzduchom sa plížil do budovy. Boli tam 4 osoby, strašne znetvorené a odkrvené. Mozgová smrť istá. Ale telá sa stále pohybovali. Jeden z nich začal vetriť vo vzduchu. Tanquol si bol istý, že ho nemôže vidieť ani cítiť. Vzhľadom na levitáciu nemohol počuť ani kroky. Ale počul dýchanie. Začal sa približovať. Tanquol vybehol von, späť do formácie a dal gesto na ,,popravu“. Tanquolov a Garrusov fireball ich pekne načali a zvyšok nemal veľké problémy s ich dorazením.

Všetci si vydýchli, lebo každý škrabanec je potencionálne smrteľný, nakoľko proti tomuto neexistujú žiadne lieky a mozgová smrť prichádza do troch dní od nakazenia.

Bol to však len začiatok. Z poza rohu y menšej budovy vybehlo zopár ďalších. Tí boli o niečo odolnejší, ale team ich aj tak eliminoval bez toho, aby sa dostal do vážneho ohrozenia.

Teraz ale dorazil extrémne veľký a na naše nešťastie extrémne augementovaný ... tvor. Už za života pred kybernetickými implantátmi musel podstúpiť hormonálnu procedúru na naštartovanie rastu.

Všetci sme prežili, ale podaktorí už boli v kóme. A to ešte pred explóziou samo-deštrukčného zariadenia biologického charakteru. Hneď na to z rozborenej budovy, kde dvere aj s kusom steny vyvalil teraz už mŕtvy obor, vybehli ešte ďalší dvaja ostrostrelci. Aj keď teda jeden z nich bol skôr tupostrelec, ale obaja išli tvrdo po Tanquolovi. Z nejakého dôvodu im vírus nevymazal vyššie mozgové funkcie pre taktické plánovanie. Avšak lásky a empatie zrejme schopní neboli.

V tejto chvíli boli bojaschopní iba Axe a Tanquol. Ale Tanquol bol už tak vyčerpaný, že už po nich opätoval paľbu iba z laserovej pištole. Chili medzičasom odbehol do lode. Kým sa s ňou vrátil, T. a Axe zlikvidovali jedného zo strelcov a druhého rozdrvil Chili pod loďou. A ako bonus zatarasil východ z podzemia pre ďalšie skupiny.

Času nebolo nazvyš, Axe rozbalil med-kit a dal sa do plátovania Garrusa a Abrama. Tanquol zatiaľ prekutral PC vo veľkej budove, ktorá očividne slúžila ako miesto posledného odporu. Než sa im zombíci vyhrnuli zo šachty z podzemia. Bolo nutné pracovať maximálne potichu, takže vysielačku napichol na datapad, vytiahol pevný disk z PC a všetci sa odpratali do bezpečia lode.

Na disku bolo niečo ako záznamník veliteľa kolónie, nič zaujímavé. Až na posledný záznam. Ten už nebol textového charakteru, ale nejaká osoba ho nahrávala ako video záznam. Podľa logov to bolo nahrané pred dvomi týždňami. Táto osoba tvrdí, že sa niečo stalo v blízkej tajnej základni black ops, keďže na vlastné oči videl, ako skupina agentov uteká do shuttlu a chvíľu po ich odlete celá základňa vybuchla. Po pár dňoch sa z ľudí stávali agresívne beštie, kanibali a v konečnom štádiu chodiace, hladné mŕtvoly. V bývalom skladišti na ktorého streche je anténa vytvorili poslednú líniu obrany. Koniec záznamu.

Tanquol skúsil ešte rádio. Chvíľu sa nič nedialo a potom sa ozval chrapľavý hlas, ktorý neveril tomu, že niekto odpovedá na prosbu o pomoc.

Dozvedeli sme sa, že sú zabarikádovaní na kopci s veľmi zlým prístupom, ideálne miesto pre obranu. Ale už majú značne opotrebované filtre a každú chvíľu im zlyhá ochrana pred toxínom. Aby toho nebolo málo, blížia sa pohyblivé hory mŕtveho mäsa. Zombíci tak zmutovaní, že tvoria asi 20 metrové kopce jednoliatej hmoty, ktorá sa pomaly blíži ich smerom.

Keď sme sa blížili k udávaným súradniciam, objavil sa niekto v obrovskom power armore, alebo možno v malom mechovi a spravil krátky proces s armádou zombíkov obliehajúcich kopec. Rádiom sa predstavil ako Rmpa McLauda. Všetci dvaja preživší mu potľapkali po zadku, že dobrá práca, on sa vzniesol k nám prednému oknu v lodi, zasalutoval a uletel na orbitu. Odtiaľ sa nám stratil zo senzorov.

Niekedy v tom istom čase ako likvidoval obyčajných zombíkov, hory mŕtveho mäsa sa začali rozpadávať; boli rozsekané mega obrovským svetelným mečom. A nejaký ultrarýchly a extrémne dobre maskovaný shuttle vyrazil vysokou rýchlosťou preč.

Okamžité ohrozenie pominulo, tak sme s loďou spravili ešte prelet po blízkom okolí a našli sme obrovský kráter na mieste, kde podľa všetkého mala byť tá tajná základňa. Nikde však neboli žiadne stopy po budove. Nikdy žiadny výbuch nevyparí všetky stopy po železobetóne a podobných materiálov používaných na stavbu.

Nie, toto vyzerá ako výbuch rakety s nejakou náložou. V tomto prípade zrejme obsahujúcou predmetný toxín.

Je dôležité identifikovať muža na nahrávke, prečo tvrdil veci, ktoré sú zjavne nepravdivé. Je možné, že je to člen nejakej teroristickej organizácie a snaží sa to všetko hodiť na black ops?

V lokálnej databáze kolonistov sa nenachádza. Podľa neskoršieho vyšetrovania sa nenachádza ani zozname kolonistov materskej korporácie, ktorej patrila kolonizačná loď.

Tanquol skúša ešte databázu rangerov, či nebol niekedy trestaný a či sa nedá zistiť jeho identita takto. Chvíľu to však potrvá.

Po prílete späť na Algol sme boli stiahnutí pod velenie flotily, ktorá sa práve chystala vyraziť na odvetnú akciu, lebo sa im podarilo vypátrať miesto úteku rojáckych lodí.

Nikto z náš netuší prečo práve my, naša pidi lodička vo flotile dreadnaughtov bude skôr na obtiaž, ale rozkaz je rozkaz...

Chili sa však nenalodil. Na telefonáty neodpovedá. Nevieme kde je. Dúfam(e), že v tom (nie) je tá ženská, ktorú si narazil, lebo to ho môže dostať pred vojenský súd za dezerciu.

Na mieste sme našli planétoid, ktorý bol chránený silovým poľom vymykajúcim tak silným, že veliteľ flotily po krátkom briefingu rozhodil o tesnej formáci, ktorá umožňovala útok na jedno miesto z úplne všetkých lodí flotily.

Počas premiestňovania sme sa snažili nezavadzať a naše senzory odhalili akúsi podivnosť na blízkom asteroide. Ani opätovný sken neukázal viac. Tanquolovi to nedalo pokoja a kontaktoval jedného známeho, o ktorom vedel, že sa nachádza na dreadnaughte s názvom ASF Flower. Požiadal ho o podrobný sken vybraných kameňov v okolí. Táto loď mala oveľa velkorysejší rozpočet na skenery ako my a navyše ich vedecký dôstojník vedel čo robí (nat20) a tak posielal Tanquolovi dáta v ohromnej kvalite. To bola iná káva... No, dané asteroidy vykazovali väčšiu teplotu ako by mali mať a niekto si dal veľa práce so zamaskovaním. Tanquol sa pozrel na Garrusa, Garrus na Tanquola a bolo im jasné, že okamžite treba upozorniť veliteľa flotily: „IT’S A TRAP!!!“

Tesne po odoslaní správy sa odohráva viac vecí naraz. Než veliteľ aktualizuje rozkazy o prerušení akcie, rozptýlení formácie a prípadnému ústupu, pokračuje flotila podľa pôvodného plánu. Žhaví zbrane a synchronizuje sa na jeden masívny úder voči štítom planétoidu.

Planétoid exploduje ale ešte pred úderom a väčšina jeho úlomkov je nasmerovaných na tesnú formáciu flotily, ako vesmírny výstrel z brokovnice.

Všetky asteroidy v okolí sa otvoria a odhalia rojácku flotilu, ktorá vyráža do útoku.

Tanquol sa snaží nakopnúť skokové motory, ale je tu zapnutý inhibítor warpu. Nájsť ho nie je jednoduché, ale Tanquol vie presne čo hľadá (science roll = 34). A našiel. Ale je chránený.

Tanquol je rád, že upgrade lodi sa stihol ešte v kľude, aj keď sa obáva len tak na rýchlo zlepených motorov, keďže na reklamáciu a poriadnu opravu ešte nebol čas.

Nastáva krátky okamžik kľudu, ticho pred búrkou. Tanquolovi vŕta v hlave, prečo tu nie je Chili. Stiahlo ho vedenie? Vedeli o tom, že je tu pasť? Varovala ho tá Weylandovic céruška? Je to nejaké sprisahanie korporácií voči aliancii?

Keď/ak sa z tohoto dostaneme, máme mnoho otázok, ale treba byť opatrní komu a ako ich položíme.

To be continued